Diari Oficial de la Generalitat Valenciana


Sumari del DOGV 5535, del 15-06-2007 (2007/6439)

Informació pública del projecte de reparcel·lació i annexos del Projecte d'Urbanització del Programa per al Desenvolupament de l'Actuació Integrada de la UE UZI-12 Alt de Salinetes.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6439


Data del document
:   27-04-2007

Organisme emissor
:   Ajuntament de Petrer

Tipus de document
:   Informació Pública

Descriptors 

:   * Petrer
    * pla d'urbanisme
    * administració local

Informació pública del projecte de reparcel·lació i annexos del Projecte d'Urbanització del Programa per al Desenvolupament de l'Actuació Integrada de la UE UZI-12 Alt de Salinetes. [2007/6439]  
Complint l'article 177.2 de la Llei 16/2005, de 30 de desembre, de la Generalitat, Urbanística Valenciana, es dóna compte que l'alcalde president, per mitjà del Decret núm. 533/2007, de 25 d'abril, ha dictat la següent resolució en l'expedient relatiu al projecte de reparcel·lació i annexos del Projecte d'Urbanització del Programa per al Desenvolupament de l'Actuació Integrada de la Unitat d'Execució de l'UZI-12 Alt de Salinetes del Pla General de Petrer:  
«Primer. Admetre a tràmit el projecte de reparcel·lació, incloses les quotes d'urbanització, així com els annexos del projecte d'urbanització, corresponents al Programa d'Actuació Integrada per al Desenvolupament de la Unitat d'Execució del Sector UZI-12 Alt de Salinetes del Pla General de Petrer, presentat per l'AIU UZI-12 Alt de Salinetes, urbanitzador adjudicatari del programa.  
Segon. Sotmetre a informació pública l'esmentada documentació, per mitjà d'una notificació a tots els propietaris i titulars de drets registrals afectats, i la publicació d'un edicte en el Diari Oficial de la Comunitat Valenciana, i advertir de la possibilitat de formular al·legacions dins del termini d'un mes a comptar del següent a la publicació en el dit diari oficial.   
Tercer. A fi d'evitar els proindivisos, durant l'exposició pública de la reparcel·lació, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic, de conformitat amb la legislació aplicable.»  
Per mitjà d'este anunci i de conformitat amb l'art. 59 de la Llei 30/1999, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació, o bé intentada la notificació no s'haguera pogut practicar.  
La qual cosa es fa pública per al coneixement general, i s'informa que, d'acord amb l'art. 107 de la Llei 30/1992, de 26 de novembre, de Règim Jurídic de les Adminstraciones Públiques i del Procediment Administratiu Comú, el present acte és de mer tràmit i no hi cap la interposició de recurs, sense perjuí de mostrar la seua oposició per a la seua consideració en la resolució que pose fi al procediment.   
Petrer, 27 d'abril de 2007.- L'alcalde: José A. Hidalgo López.